Darbo ir gynybos taryba
Darbininkų ir valstiečių gynybos taryba (rus. Совет рабочей и крестьянской обороны), (nuo 1920 m.) Darbo ir gynybos taryba (rus. Совет труда и обороны) – ypatingasis Tarybų Rusijos valdžios organas, veikęs pilietinio karo ir užsienio kariuomenių intervencijos (1918-1920 m.) sąlygomis. Buvo svarbiausias to meto karinis ūkinis centras Tarybų Rusijoje. 1920 m. reorganizuotas į Darbo ir gynybos tarybą, kuri valdė ekonominių liaudies komisariatų ir kitų žinybų veiklą šalies gynybos srityje. 1937 m. DGT panaikinta, jos funkcijos perduotos Ekonominei tarybai prie LKT.